**Tartalomjegyzék**

**Zalakaros Város Önkormányzata Polgármesterének**

**2020. március 15-én hozott határozatairól**

Hat. száma Tartalom  
-----------------------------------------------------------------------------------------------------------------

70/2020 Zalakarosi Óvoda és Bölcsőde intézményben rendkívüli szünet elrendelése

71/2020 Zalakarosi Fürdő szolgáltatás szüneteltetéséről intézkedés

**Zalakaros Város Önkormányzata Polgármesterének 70/2020. (III.15.) számú határozata:**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján a 45/2020. (III.14.) Kormányrendelettel kihirdetett veszélyhelyzetre tekintettel a veszélyhelyzet idejére biztosított átruházott polgármesteri jogkörömben eljárva a következőket rendelem el az élet- és vagyonbiztonságot veszélyeztető tömeges megbetegedést okozó humánjárvány megelőzése, illetve következményeinek elhárítása, a magyar állampolgárok egészségének és életének megóvása érdekében:

1. A Zalakarosi Óvoda és Bölcsőde intézményben 2020. március 16. napjától (hétfő) rendkívüli szünetet rendelek el.

2. Ügyeleti rendszer keretében gyermekfelügyelet kerül biztosításra abban az esetben, ha a szülő semmilyen más módon nem tudja biztosítani a gyermeke napközbeni felügyeletét.

3. A Zalakarosi Óvoda és Bölcsőde intézményvezetője dolgozza ki az ügyeleti rend szabályait és erről tegyen közzé tájékoztatást.

4. Jelen határozat 2020. március 16. napjától lép hatályba és rendelkezései visszavonásáig érvényesek.

Novák Ferenc

polgármester

**Zalakaros Város Önkormányzata Polgármesterének 71/2020. (III.15.) számú határozata:**

1./ Zalakaros Város Önkormányzatának Polgármestereként a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében meghatározott átruházott jogkörében eljárva az alapján javasolja a Zalakarosi Fürdő Zrt. Közgyűlésének nevében eljáró Vezérigazgatónak, hogy Magyarország Kormányának a veszélyhelyzet kihirdetéséről szóló 40/2020. (III.11.) Korm. rendeletre illetve az az élet- és vagyonbiztonságot veszélyeztető tömeges megbetegedést okozó humánjárvány megelőzése, illetve következményeinek elhárítása, a magyar állampolgárok egészségének és életének megóvása érdekében elrendelt veszélyhelyzet során teendő intézkedésekről szóló 41/2020. (III.11.) Korm. rendeletre figyelemmel intézkedjen a Zalakarosi Fürdő 2020. március 16-ával határozatlan időtartamra történő szolgáltatás szüneteltetéséről.

2./ Jelen határozat 2020. március 16. napjától lép hatályba és rendelkezései visszavonásig érvényesek.

Novák Ferenc

polgármester